Document ID: 31998D0594

31998D0594
L 286/53
JURNALUL OFÍCIAL AL UNIUNII EUROPENE
DECIZIA COMISIEI
din 6 octombrie 1998
de modificare a Deciziilor 79/542/CEE, 92/260/CEE, 93/195/CEE și 93/197/CEE ale Consiliului privind condițiile de sănătate animală pentru importul, admiterea temporară și reintroducerea cailor înregistrați din Thailanda
[notificată cu numărul C(1998) 2962]
(Text cu relevanță pentru SEE)
(98/594/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importurile de ecvidee din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolele 12, 13, 15 și 16 și articolul 19 punctul (ii),
întrucât, în conformitate cu Decizia 79/542/CEE a Consiliului (2), astfel cum a fost modificată ultima dată prin Decizia 98/146/CE a Comisiei (3), a fost întocmită o listă a țărilor terțe din care statele membre autorizează importurile de bovine, porcine, ecvidee, oi și capre, carne proaspătă și produse din carne;
întrucât condițiile de sănătate și certificarea veterinară pentru admiterea temporară a cailor înregistrați, reintroducerea lor după exportul temporar și importul acestora sunt prevăzute de Deciziile 92/260/CEE (4), 93/195/CEE (5) și 93/197/CEE (6) ale Comisiei, toate astfel cum au fost modificate ultima dată prin Decizia 98/360/CE (7);
întrucât, în urma unei misiuni veterinare a Comunității în Thailanda, s-a constatat că situația sănătății animale în această țară este satisfăcătoare în ceea ce privește bolile ecvideelor și este controlată de servicii bine structurate și organizate eficient;
întrucât autoritățile veterinare responsabile din Thailanda și-au asumat obligația de a informa Comisia și statele membre prin telex, fax sau telegramă, în termen de 24 de ore de la confirmarea apariției bolilor menționate de anexa A la Directiva 90/426/CEE sau de la adoptarea unei politici de vaccinare împotriva bolilor respective ori modificarea acestei politici și de a le informa în timp util cu privire la modificările aduse politicii de import privind ecvideele;
întrucât condițiile de sănătate animală și certificarea veterinară trebuie adoptate în conformitate cu starea de sănătate animală din țările respective; întrucât cazul prezentat face referire doar la caii înregistrați;
întrucât Deciziile 79/542/CEE, 92/260/CEE, 93/195/CEE și 93/197/CEE trebuie modificate în consecință;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
La partea 2 din anexa la Decizia 79/542/CEE, în coloana specială pentru ecvidee, se inserează următorul rând în ordinea alfabetică a codului ISO:
„TH
Thailanda
x”
Articolul 2
Decizia 92/260/CEE se modifică după cum urmează:
1.
Se adaugă „Thailanda” în lista țărilor terțe din grupa C a anexei I.
2.
Se adaugă „Thailanda” în lista țărilor terțe din titlul certificatului de sănătate animală prevăzut de anexa II C.
3.
La punctul III din anexa II C se adaugă următorul punct:
„(l)
În cazul în care ecvideele provin din Thailanda, au fost supuse unui test de fixare a complementului pentru morvă la data de … (5)și pentru durină la data de … (5), în intervalul de 10 zile de la export cu rezultate negative în raport de 1 la 10 (4).”
4.
În nota de subsol (6) din anexa II C, cuvintele „Hong Kong, Japonia, Macao, Malaezia (peninsula) și Singapore” se înlocuiesc cu cuvintele „Hong Kong, Japonia, Macao, Malaezia (peninsula), Singapore și Thailanda”.
5.
Se adaugă „Thailanda (TH)” la a treia liniuță din capitolul III punctul (d) din anexa II A, B, C, D și E.
Articolul 3
Decizia 93/195/CEE se modifică după cum urmează:
1.
Se adaugă „Thailanda (TH)” la lista țărilor terțe din grupa C a anexei I.
2.
Se adaugă „Thailanda” la lista țărilor terțe din titlul certificatului de sănătate animală prevăzut de anexa II C.
Articolul 4
Decizia 93/197/CEE se modifică după cum urmează:
1.
Se adaugă „Thailanda (TH)” la lista țărilor terțe din grupa C a anexei I.
2.
În titlul certificatului de sănătate animală prevăzut de anexa II C, cuvintele „Hong Kong, Japonia, Macao, Malaezia (peninsula) și Singapore” se înlocuiesc cu cuvintele „Hong Kong, Japonia, Macao, Malaezia (peninsula), Singapore și Thailanda”.
3.
La punctul III din anexa II C se adaugă următorul punct:
„(m)
În cazul în care ecvideele provin din Thailanda, au fost supuse unui test de fixare a complementului pentru morvă la data de … (4)și pentru durină la data de … (4), în intervalul de 21 de zile de la export cu rezultate negative în raport de 1 la 10 (4).”
4.
În nota de subsol (5) din anexa II C, cuvintele „Hong Kong, Japonia, Macao, Malaezia (peninsula) și Singapore” se înlocuiesc cu cuvintele „Hong Kong, Japonia, Macao, Malaezia (peninsula), Singapore și Thailanda”.
Articolul 5
Prezenta decizie se adresează statelor membre.
Adoptată la Bruxelles, 6 octombrie 1998.

Labels: 0
3
18
6